Úrad vlády  SR	Na rokovanie vlády SR
Sekcia hospodárskej politiky	dňa 6.12. 2001
	k číslu: 7367/2001
	k bodu: 11

S t a n o v i s k o

k Informácii o stave daňových a colných nedoplatkov k 30.6.2001 (Nové znenie)            a k Dodatku
______________________________________________________________________

	I.

Materiál predkladá ministerka financií SR na základe uznesenia vlády SR č.584 zo dňa 7.7.1999. Obsahuje návrh záznamu z rokovania vlády SR, predkladaciu správu, Informáciu o stave...., návrh komuniké. Obsahom dodatku je predkladacia správa a opatrenia preventívneho charakteru eliminujúce vznik daňových a colných nedoplatkov.

Vláda prerokúvala predmetnú informáciu na rokovaniach dňa 17.10.2001 a dňa 7.11. 2001 a opakovane vrátila informáciu predkladateľke na dopracovanie v zmysle diskusie na rokovaní vlády s tým, aby dopracovaná informácia bola predložená aj na rokovanie  Porady ekonomických ministrov vlády SR. 

		II.

Medzirezortné pripomienkové konanie sa vzhľadom na charakter materiálu neuskutočnilo. 

		III. 

PEM vlády SR prerokovala informáciu dňa 8.10.2001 a prijala závery:

PEM vlády SR
1. berie na vedomie predložený návrh,
2. odporúča predkladateľke
-	doplniť informáciu o prehľad právnických osôb podľa vybraných pásiem výšky daňového nedoplatku a postup daňového úradu pri  vymáhaní daňových nedoplatkov týchto subjektov,
-	predložiť informáciu na rokovanie vlády,
3. odporúča vláde SR doplnenú informáciu prerokovať.

 Dňa 12.11. 2001 PEM prerokovala nové znenie informácie, vypracované podľa požiadaviek vlády zo dňa 7.11. 2001 a doplnené o stratégiu vymáhania daňových nedoplatkov (príloha č.7)  a prijala tieto závery:

PEM vlády SR
1.  berie na vedomie predloženú informáciu s pripomienkou,
2. odporúča predkladateľke doplniť informáciu o opatrenia preventívneho charakteru eliminujúce vznik daňových a colných nedoplatkov,
3.  odporúča vláde SR doplnenú informáciu prerokovať.

 Dodatok k  novému zneniu informácie reaguje na odporúčanie PEM a obsahuje opatrenia  preventívneho charakteru na zabránenie vzniku nedoplatkov. 

Vzhľadom na priebeh prerokúvania informácie vládou, na požiadavky vlády na dopracovanie materiálu z vecného hľadiska a odporúčanie PEM na doplnenie opatrení nie je ďalej opodstatnené považovať materiál len za informatívny. Možno preto odporúčať, aby vláda prijala závery svojím uznesením (namiesto navrhovaného záznamu z rokovania), v ktorom informáciu zoberie na vedomie a uloží úlohu pre ministerku financií:

„predložiť na rokovanie vlády kvantifikovanú projekciu znižovania daňových a colných nedoplatkov do konca roka 2002“, termín  do 31.1.2002.

  Hodnotenia plnenia  tejto projekcie by malo byť súčasťou pravidelných správ o stave a vymáhaní nedoplatkov na daniach a cle, ktorých predkladanie na rokovanie vlády bolo uložené uznesením vlády č.584 zo 7.7.1999.

Bratislava  3.12. 2001